COM7 เจอแรงขายทำกำไรรูด 5.11% หลังราคาปรับขึ้นหลายวันต่อเนื่อง
COM7 เจอแรงขายทำกำไรรูด 5.11% หลังราคาปรับขึ้นหลายวันต่อเนื่อง
24 พ.ย. 2559

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ณ เวลา 11.08 น. ราคาอยู่ที่ 13บาท ลบ 0.70 บาท หรือ 5.11% สูงสุดที่ 13.20 บาท ต่ำสุดที่ 12.90 บาท มูลค่าซื้อขายที่ 964.90 ล้านบาท ขณะที่ดัชนีตลาดหุ้นไทยโดยรวมลบ 0.16%
 
โดยราคาหุ้นปรับตัวลงแรงคาดนักลงทุนขายทำกำไรหลังราคาหุ้นปรับตัวขึ้นอย่างต่อเนื่องนับตั้งแต่ราคาหุ้นอยู่ที่ 13.00 บาท ณ วันที่ 21 พ.ย.59
ด้าน บล.ดีบีเอส วิคเคอร์ส ระบุในบทวิเคราะห์ว่า COM7 กำไรหลักไตรมาส 3/59 เป็น 91 ล้านบาท เพิ่มถึง 176% ช่วงเดียวกันของปีก่อนและ 13% เทียบไตรมาสก่อนหน้าถือว่าออกมาสอดคล้องกับที่เราประมาณการไว้ทั้งปี 59 ทั้งนี้การเติบโตที่สูง ช่วงเดียวกันของปีก่อนมีแรงผลักดันมาจากยอดขายเพิ่ม 18% ในตัวสินค้า iPhone 6S และ iPhone SE อัตรากำไรขั้นต้นเพิ่มเป็น 13.8% อีกทั้งรายได้อื่นๆ ที่มาจากรายการ rebate ของ suppliers เพิ่มขึ้นเป็น 99 ล้านบาท เทียบ ช่วงเดียวกันของปีก่อนที่ 48 ล้านบาท แม้ว่าสัดส่วนค่าใช้จ่ายขาย-บริหารเทียบรายได้เพิ่มขึ้นเป็น 12.3% เพราะส่งเสริมการจำหน่ายมากขึ้น และต้นทุนการปิดร้าน 1 แห่งที่เกิดขึ้นครั้งเดียว
ทั้งนี้คาดกำไรในงวดไตรมาส 4/59 จะสูงสุดในรอบปี และเพิ่มขึ้นอย่างมีนัยสำคัญเทียบ ช่วงเดียวกันของปีก่อนอีกครั้ง เพราะมีการจำหน่าย Phone 7 ซึ่ง Apple ส่งตรงมาให้จำหน่าย และมีอัตรากำไรที่ดีเช่นเคย ส่วนความคืบหน้าการเป็นพันธมิตรกับ TRUE ที่เปิดให้ COM ไปบริหารทั้งหมด 166 สาขา ปีนี้จะเปิดทั้งหมด 40 สาขา และปี 60 จะเปิดได้ครบทั้งหมด แต่ตามสมมุติฐานเราให้เปิดได้ครึ่งหนึ่งก่อนในปี 60 เพราะคาดว่าต้องใช้เงินลงทุนและเวลาอีกมาก
โดยคงคำแนะนำถือ แต่ปรับราคาพื้นฐานใหม่ขึ้นเป็น 13.30 บาท ซึ่งประเมินด้วย P/E ปี 60 ที่ 29 เท่า ราคาปิดมีส่วนเพิ่มเพียง 3% เทียบกับราคาพื้นฐาน ยังไม่ได้มีการปรับประมาณการแต่อย่างใด แม้ว่ากำไรในรอบ 9M59 คิดเป็นเพียง 67% เทียบกับประมาณการทั้งปี 59 เพราะคาดว่าไตรมาส 4/59 จะทำกำไรได้มากนั่นเอง